  Наталья Тетерина Глаз ёросысь «Шудбур» клубен радъям «Юмшан» ужрадын 1-тӥ оштолэзе Коротай гуртысь пиналъёс вашкала удмурт шудонъёсын шудӥзы, табань пыжизы, удмурт мадиськонъёсты тодылӥзы но такмакъёс кылзӥзы. Со сярысь ивортодэтъя «Удмуртия» агентстволы «Шудбур» клублэн кивалтӥсез Марина Наговицына вераз. Солэн кылъёсызъя, та шудон пиналъёслы удмуртлык пыӵатон ужпумен радъямын вал. Со удмурт лулчеберетъя. Кыӵе удмурт частушкаос (вань — ред.), кышноос возьматӥзы, песянайёссы, песятайёссы. Тани вашкала мадиськонъёс шедьтӥм. Тӥни соосъя пиналъёс медам вунэтэ шуыса, мед тодозы асьме удмурт кылэз Марина Наговицына, Глаз ёросысь «Шудбур» клублэн кивалтӥсезРадъясь верамъя, нылпиос «Юмшанэ» мылысь-кыдысь пыриськизы, азьланяз шудонэз гужем но ортчытъяны ӵектӥзы. Туж яраз соослы, туж мыло-кыдо. Соос шумпотӥзы, шуизы, эшшо пе лэсьтоно на. Ойдолэ, пе, гужем. Али толалтэ секытгес вал бызьылыны, куазез но кезьытгес вал Марина Наговицына, Глаз ёросысь «Шудбур» клублэн кивалтӥсезВатсалом, «Шудбур» клуб Глаз ёросын 2017-тӥ арын коньывуонэ «Удмурт нылкышно кенешлэн» ёрос ёзэтэз кичӧлтэмен усьтӥськиз. Клублэн кивалтӥсез но азьветлӥсьёсыз улонзэс шулдыртонъя но удмуртлыкез азинтонъя тунсыко амалъёс утчало. Тегъёс: Лулчеберет Удмуртия Глазкар пиналъёс Удмуртнылкышнокенеш  